Decizia vine ca urmare a unei evaluări pozitive a percepției profesorilor, elevilor și părinților asupra acestei structuri.
Întrebată despre posibilitatea reintroducerii tezelor, Ligia Deca a explicat că acest subiect nu a fost abordat în discuțiile ministeriale. "Nu am avut o discuție cu privire la reintroducerea tezelor", a subliniat ministrul, adăugând că simulările examenelor naționale au fost programate mai devreme în acest an, pentru a permite folosirea rezultatelor în procesul de pregătire pentru examenele finale.
Modificările structurale în sistemul de învățământ, introduse începând cu anul școlar 2022-2023, au adus trecerea la organizarea pe module, înlocuind sistemul tradițional pe semestre. Tezele nu mai sunt obligatorii, iar elevii primesc o singură medie, pe an, pentru fiecare materie.
Această schimbare a fost susținută de fostul ministru al Educației, Sorin Cîmpeanu și are ca scop adaptarea structurii școlare la nevoile și cerințele actuale ale elevilor și ale societății.
"Nu a fost observată o legătură între structura anului şcolar şi rezultate. Mai mult, a fost realizată o evaluare a percepţiei profesorilor, elevilor, părinţilor cu privire la structura anului şcolar, studiu care a arătat că există o percepţie pozitivă a alternării de perioade de efort academic cu perioade mai scurte de vacanţă. Aşadar, structura anului şcolar viitor rămâne pe această structură de module", a afirmat Ligia Deca.
În timp ce reformele continuă să redefinească peisajul educațional, structura anului școlar pentru 2024-2025 va rămâne conformă cu acest model de organizare.
Cursurile se desfășoară pe cinci module distincte, fiecare urmată de perioade de vacanță, în timp ce tezele sunt înlocuite cu evaluări mai flexibile.
Perioada cursurilor în anul școlar 2023-2024
De luni, 11 septembrie 2023, până vineri, 27 octombrie 2023; De luni, 6 noiembrie 2023, până vineri, 22 decembrie 2023; De luni, 8 ianuarie 2024, până vineri, 9 februarie 2024, respectiv vineri, 16 februarie 2024 sau vineri, 23 februarie 2024, la decizia inspectoratelor școlare județene/al municipiului București, în urma consultărilor cu beneficiarii primari ai educației, cu părinții/reprezentanții legali ai acestora și cu cadrele didactice, realizate la nivelul unităților de învățământ; De luni, 19 februarie 2024, respectiv luni, 26 februarie 2024, sau luni, 4 martie 2024, la decizia inspectoratelor școlare județene/al municipiului București, după caz, până vineri, 26 aprilie 2024; De miercuri, 8 mai 2024, până vineri, 21 iunie 2024.
Perioada vacanțelor în anul școlar 2023-2024
De sâmbătă, 28 octombrie 2023, până duminică, 5 noiembrie 2023; De sâmbătă, 23 decembrie 2023, până duminică, 7 ianuarie 2024 o săptămână, la decizia inspectoratelor școlare județene/al municipiului București, în perioada 12 februarie – 3 martie 2024; De sâmbătă, 27 aprilie 2024, până marți, 7 mai 2024 (În 2024, Paștele ortodox va fi în 5 mai, iar Paștele Catolic, în 31 martie); De sâmbătă, 22 iunie 2024, până duminică, 8 septembrie 2024.
CITEȘTE ȘI: